vergifnis - BibleForums Christian Message Board
Om jou naaste te vergewe, bedoel jy? Ja beslis, want jy voel nie lus nie, jy's nog kwaad MAAR, jy doen wat God sê. Ek sou eerder sê dis 'n stap wat jy neem in die geloof. Dit gaan nie oor hoe jy voel of so-iets nie.
Vergifnis is vir my n keuse wat jy maak uit GEHOORSAAMHEID aan die Here. Jy kies om vir persoon A te vergewe al voel jy nie daarna nie. Maar dan bly jy by jou keuse. Moenie more weer al jou wrewel teenoor hom van voor af troetel nie. Jesus het ons die opdrag gegee om ons naaste te vergewe soos onsself. Gaan ons aan Jesus gehoorsaam wees of ons eie wrok bly troetel ? Ek het eenkeer so n mooi definisie van vergifnis gelees: Dit is om aan die negatiewe gebeure te dink SONDER n wrok in jou hart. Om te vergeet is nie menslik moontlik nie, maar om te vergewe bly n keuse.
RR, om nie te vergewe nie, is soos om gif te drink en te hoop die ou vir wie jy kwaad is gaan dood. Die kwessie pla hom lankal nie meer nie, maar jy loop met ongelukkigheid in jou hart rond. Ons moenie toelaat dat sulke goedjies ons vreugde steel nie. Soos ek gesê het, dis 'n geloofstap. Die Here sal jou help, dan sien jy hoe maklik dit eintlik is. Dis een van die maklikste dinge om te doen, baie makliker as om te gaan ekskuus vra vir iemand wat jy te na gekom het.
Last edited by Henry; Jul 1st 2009, 02:03 PM.
Is dit nie hier die geval van as jy iemand 100% vergewe sal Jesus jou 100% vergewe, maar as jy net 70% vergewe gaan jy ook net 70% vergewe word
mari, vergifnis is nie om te vergeet nie, maar om te vergewe soos die vergifnis wat jy ontvang het.... soos wat Matt 6 jou leer ... ek sê altyd, as ons die Onse Vader bid, dan sê ons, Here vergeef my net soveel soos wat ek bereid is om die wat teen my gesondig het te vergewe
dis beslis geloof, want wie van ons kan wel vergewe soos Christus ons vergewe het (Col 3:13) en dis wat ons moet doen menslik onmoontlik ,maar by God is NIKS onmoontlik nie
wat my gehelp het was toe ek besef het dat; my standaard van vergewe is waarvolgens ek vergewe gaan word .... en ek WEEEET voor my heilige siel ( ek is gered en dit behoort nou ook aan God ) ek kan nie vergewe en nie meer daaraan dink nie.... so hoe gaan ek ooit vergewe word ! ?